open-index/open-wikipedia-markdown huggingface dataset:
Κάρλα Άλβαρες

Η **Κάρλα Άλβαρες** (*Karla Álvarez *, γεννημένη ως Κάρλα Μερσέντες Άλβαρες Μπάες *Karla Mercedes Álvarez Báez*, 15 Οκτωβρίου 1972 - 15 Νοεμβρίου 2013) ήταν Μεξικανή ηθοποιός και μπαλερίνα. 

Αποφοίτησε ως επαγγελματίας χορεύτρια από την Εθνική Σχολή Κλασικού και Σύγχρονου Χορού του Εθνικού Κέντρου Τεχνών και επίσης αποφοίτησε από το Κέντρο Καλλιτεχνικής Εκπαίδευσης της Televisa. Ξεκίνησε την καριέρα της ως ηθοποιός το 1992, στην τηλενουβέλα *María Mercedes*

Ήταν παντρεμένη με τον ηθοποιό Αλέξις Αγιάλα από το 1994 μέχρι το 1995. Το 2004 παντρεύτηκε τον Αντόνιο Ντ'Αγκοστίνο και μαζί απέκτησαν 2 παιδιά.

Πέθανε στο σπίτι της στις 15 Νοεμβρίου 2013 σε ηλικία 41 ετών. Το 2017 αποκαλύφθηκε ότι η αιτία του θανάτου της, ήταν οξεία αναπνευστική ανεπάρκεια που σχετίζεται με ιογενή πνευμονία και δεν οφειλόταν σε καρδιοαναπνευστική ανακοπή που προκλήθηκε από βουλιμία και ανορεξία, όπως υποδεικνύεται κατά το χρόνο του θανάτου του.

## Φιλμογραφία
**María Mercedes* - 1992/93, ως Ροσάριο Μουνιός Γκονσάλες
**Buscando el paraíso* - 1993/94, ως Αντρέα
**Prisionera de amor* - 1994, ως Καρίνα Μοναστέριος
**Engáñame si puedes* - 1994, (θεατρική παράσταση)
**Agujetas de color de rosa* - 1994/95, ως Ισαμπέλ
**Acapulco, cuerpo y alma* - 1995/96, ως Χούλια Γκαρσία
**Mi querida Isabel* - 1996/97, ως Ισαμπέλ Ρίβας
**Mujer, casos de la vida real* - 1996/97, (σειρά, 3 Επεισόδια)
**[[Βερόνικα (τηλενουβέλα)|La Mentira]]* - 1998, ως Βιρχίνια Φερνάντες-Νεγρέτε ντε Φερνάντες-Νεγρέτε
**Alma Rebelde* - 1999, ως Ρίτα Άλβαρες
**Mujeres engañadas* - 1999/00, ως Σόνια Αρτεάγα
**Cuento de Navidad* - 1999/00, ως Μίριαμ (Μίνι-σειρά)
**[[Η παρείσακτη|La intrusa]]* - 2001, ως Βιολέτα Χουνκέρα Μπρίτο
**La Casa de los Líos* - 2002, (θεατρική παράσταση)
**¡Vivan los niños!* - 2002/03, ως Χασίντα
**Día de perros* - 2004 
**Inocente de Ti* - 2004/05, ως Αουρόρα
**Heridas de Amor* - 2006, ως Φλορένσια Σαν Γιορέντε ντε Αραγόν ντε Μπελτράν
**Big Brother VIP 2* - 2006, ως Διαγωνιζόμενη (τερμάτισε 9η θέση)
**Incógnito* - 2007, ως Η ίδια (σειρά, 1 Επεισόδιο)
**La santa muerte* - 2007, ως Ρούμπι	(ταινία)
**Las Tontas No Van al Cielo* - 2008, ως Παουλίνα "Πάου" Σερβάντες ντε Λόπεζ Καρμόνα
**Un gancho al corazón* - 2008/09, ως Ρεχίνα
**Camaleones* - 2009/10, ως Πρεφέκτα Αγκάτα Μενέντες
**Como dice el dicho* - 2011, ως Σουσάνα (σειρά, 1 Επεισόδιο)
**[[Μια όμορφη αγάπη|Qué bonito amor]]* - 2012/13, ως Ιρασέμα

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 
* Biografía de Karla Álvarez en esmas.com 

Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί κινηματογράφου
Λαμπρινή Τσακάλου

Η **Λαμπρινή Τσακάλου** (γεννήθηκε στις 7 Αυγούστου 1993) είναι Ελληνίδα παίκτρια της χειροσφαίρισης η οποία αγωνίζεται για την σλοβένικη ομάδα ΡΚ Ποντράβκα Κοπρίβνιτσα και για την εθνική Ελλάδας.

## Επιτεύγματα
Διακρίσεις με τον **ΟΦ Νέας Ιωνίας**:

* **[[Πρωτάθλημα Ελλάδας χειροσφαίρισης γυναικών|Ελληνικό Πρωτάθλημα]]**:
** *Νικητές*: 2014, 2015, 2016, 2017
* **[[Κύπελλο Ελλάδος χειροσφαίρισης γυναικών|Κύπελλο Ελλάδας]]**:
** *Νικητές*: 2015, 2017

4 τρόπαια με την **ΡΚ Κριμ**:

* **Σλοβενικό Πρωτάθλημα**:
** *Νικητής*: 2018, 2019
* **Σλοβενικό Κύπελλο**:
** *Νικητής*: 2018, 2019

## Παραπομπές


Κατηγορία:Ελληνίδες αθλήτριες της χειροσφαίρισης
Τατιάνα Σούσα

Η **Τατιάνα Σούσα** (γεννηθείσα στις 16 Φεβρουαρίου 1975) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας. 

## Παραπομπές


Κατηγορία:Ελληνίδες αθλήτριες της χειροσφαίρισης
Έλενα Νικολή

Η **Έλενα Νικολή** (γεννημένη στις 12 Μαΐου 1982) είναι Ελληνίδα παίκτρια της χειροσφαίρισης. Έχει κερδίσει το ελληνικό πρωτάθλημα έξι φορές, καθώς και το Κύπελλο Ελλάδας (1998-2003). Κέρδισε την τρίτη θέση στους Βαλκανικούς Αγώνες το 2004 και συμμετείχε στην Ολυμπιάδα του 2004. Το 1998 κλήθηκε για πρώτη φορά στην ελληνική εθνική ομάδα χειροσφαίρισης,. Έπαιξε στις ακόλουθες ομάδες: Αμαζόνες Άρτας, Αναγέννηση Άρτας, Ορμή Πάτρας.

## Παραπομπές


Κατηγορία:Ελληνίδες αθλήτριες της χειροσφαίρισης
Ντέμπορα Οντόγκ

Η **Ντέμπορα Οντόγκ** (σουαχίλι: *Deborah Odong*) είναι Ελληνοουγκαντανή ηθοποιός της τηλεόρασης.

## Βιογραφικό
Η Οντόγκ έχει καταγωγή από την Ουγκάντα, από την πλευρά του πατέρα της, ενώ η μητέρα της είναι Ελληνίδα, με ρίζες από την ορεινή Ναύπακτία. Οι γονείς της γνωρίστηκαν, όταν ο πατέρας της ήρθε στην Ελλάδα, για να σπουδάσει Πολιτικές Επιστήμες στο Πάντειο. Σύντομα ερωτεύτηκαν, όμως ο αυστηρός στρατιωτικός παππούς της Οντόγκ και οι  κοινωνικοπολιτικές συνθήκες τη δεκαετία του 1960 τους ώθησαν να παντρευτούν στην Κύπρο, με ιερουργό τον Αρχιεπίσκοπο Μακάριο.

Στη συνέχεια, η οικογένεια επέστρεψε στην Ελλάδα, αποκτώντας δύο παιδιά. Η Οντόγκ έχει αποκαλύψει ότι τα παιδικά και εφηβικά χρόνια της ήταν δύσκολα, αφού. λόγω της διαφορετικότητάς της, αντιμετώπιζε αρνητικά σχόλια για την καταγωγή της.

Μετά το σχολείο, η Οντόγκ σπούδασε ψυχολογία κι έπειτα υποκριτική στην Αγγλία.

Την έχουμε δει σε έξι τηλεοπτικές δουλειές μέχρι τώρα, έχοντας ξεχωρίσει στην Εθνική Ελλάδος και στη Λέξη που δε λες.

## Φιλμογραφία

### Τηλεόραση

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ουγκαντέζες ηθοποιοί τηλεόρασης
Κατηγορία:Έλληνες αφρικανικής καταγωγής
Γιακελίν Αντέρε

Η **Γιακελίν Αντέρε** (*María Esperanza Jacqueline Andere-Aguilar*, 20 Αυγούστου 1938 -) είναι Μεξικανή ηθοποιός. 

Έχει συμμετάσχει σε πάνω από 45 ταινίες και 50 τηλενουβέλες. Εμφανίστηκε στην τηλεόραση για πρώτη φορά το 1959. Είναι ένα από τα μεγαλύτερα ονόματα ηθοποιών του Μεξικού, αλλά και της χρυσής εποχής του μεξικάνικου σινεμά.

Το 1967 παντρεύτηκε με τον Χοσέ Μαρία Φερνάντες Ουνσέιν και μαζί απέκτησαν μια κόρη, την ηθοποιό Τσαντάλ Αντέρε. 

## Ενδεικτική Φιλμογραφία
### Ταινίες
**El Juicio de Arcadio* - 1965
**Un Largo viaje hacia la muerte* - 1967
**Tres noches de locura* - 1968
**La Noche violenta* - 1969
**Bestias jóvenes* - 1969
**Trampas de amor* - 1970
**Yesenia* - 1971
**La Gatita* - 1971
**Los Enamorados* - 1971
**Separacion matrimonial* - 1973
**La Casa del Pelícano* - 1976
**Picardia mexicana* - 1977
**los Japoneses no esperan* - 1977
**La Señorita* - 1993

### Τηλενουβέλες
**La leona* - 1961 
**La vecindad* - 1964
**Alma de mi alma* - 1965
**Corazón salvaje* - 1966
**Amor en el desierto* - 1967
**Barata de primavera* - 1975
**Mañana será otro día* - 1976
**Sandra y Paulina* - 1980
**El maleficio* - 1983
**Nuevo amanecer* - 1988
**El vuelo del águila* - 1994
**[[Άντζελα (τηλενουβέλα)|Ángela]]* - 1998
**La otra* - 2002
**La madrastra* - 2005
**Soy tu dueña* - 2010
**Libre para amarte* - 2013
**[[Οι αμαζόνες|Las amazonas]]* - 2016
**Por amar sin ley* - 2018
**La mexicana y el güero* - 2020

## Παραπομπές


## Εξωτερικοί Σύνδεσμοι

* 
* Jacqueline Andere en alma-latina (en inglés)

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί φωνής
Ντούλσε της Αραγωνίας

Η **Ντούλσε**, πορτογαλ. Dulce (1160 - 1 Σεπτεμβρίου 1198) από τον Οίκο της Βαρκελώνης ήταν κόρη του κόμη της Βαρκελώνης και με τον γάμο της έγινε βασίλισσα της Πορτογαλίας.

## Βιογραφία
Ήταν η μόνη κόρη του Ραϋμόνδου-Βερεγγάριου Δ΄ κόμη της Βαρκελώνης και της Πετρονίλας των Χιμένεθ, κόρης του Ραμίρο Β΄ της Αραγωνίας. Αδελφός της ήταν ο Αλφόνσος Β΄ της Αραγωνίας.

Μνηστεύθηκε με τον Σάντσο (Α΄), γιο του Αλφόνσου Α΄ 1ου βασιλιά της Πορτογαλίας το 1171. Τρία έτη μετά έγινε ο γάμος της· ήταν 14 ετών. Δεν γνωρίζουμε πολλά για τη ζωή της πριν την άφιξή της στην Πορτογαλία ή για τα γαμήλια δώρα της.

"Μία ωραία και εξαιρετική κυρία, ήσυχη και σεμνή, όπου η προσωπικότητά της συμπίπτει με το όνομά της", η Ντούλσε χρησιμοποιήθηκε για να επισφραγιστεί μία συμφωνία με σκοπό "την ενδυνάμωση της Πορτογαλίας και τη συγκράτηση του επεκτατισμού της Καστίλης και της Λεόν". Εκπλήρωσε τον ρόλο της ως συζύγου και μητέρας πολυάριθμων παιδιών. Ταυτόχρονα ο γάμος της αποζημίωσε έναν αρραβώνα που χάλασε: της Μαφάλντας, αδελφής του Σάντσο Α΄, με τον αδελφό της Αλφόνσο (Β΄). Το 1185 απεβίωσε ο Αλφόνσος Α΄ και τον διαδέχθηκε ο γιος του Σάντσο Α΄, έτσι η Ντούσε έγινε βασίλισσα. Ο Σάντσο Α΄ απεβίωσε το 1188 και με τη διαθήκη του της άφησε τα εισοδήματα από το Αλενκέρ, των γαιών κατά μήκος των οχθών του ποταμού Βούγκα, της Σάντα Μαρία ντα Φέιρα και του Οπόρτο.

Η Ντούσε δεν έζησε πολύ μετά τη γέννηση του τελευταία τέκνου της και απεβίωσε το 1198 υποκύπτοντας στην επιδημία, αφού είχε εξασθενήσει από τις αλλεπάλληλες γέννες. Τάφηκε στη μονή του Σάντα Κρους (Αγίου Σταυρού) στην Κοΐμπρα.

## Οικογένεια
Παντρεύτηκε το 1174 τον Σάντσο Α΄ της Πορτογαλίας, του Οίκου των Καπετιδών-Βουργουνδίας και είχε τέκνα:
* Θηρεσία 1176-1250, παντρεύτηκε τον Αλφόνσο Θ΄ των Ιβρέα βασιλιά του Λεόν.
* Σάντσα 1180-1229, αγία.
* Αλφόνσος Β΄ 1185-1223, βασιλιάς της Πορτογαλίας.
* Πέτρος Α΄ 1187-1258, κόμης του Ουρζέλ.
* Φερδινάνδος 1188-1233, κόμης της Φλάνδρας.
* Μαφάλντα/Ματθίλδη π. 1195-1256, παντρεύτηκε τον Ερρίκο Α΄ των Ιβρέα βασιλιά της Καστίλης.
* Λευκή/Μπράνκα 1198-π.1240.
* Μπερενγκάρια π.1198-1221, μάλλον δίδυμη με τη Μπράνκα. Παντρεύτηκε τον Βάλντεμαρ Β΄ των Έστριντσεν βασιλιά της Δανίας.
* Κωνστάντσα 1182-1186, Ραϋμόντ 1187-1188, Ερρίκος 1189, απεβ. μικρά.

## Πρόγονοι


## Παραπομπές


## Πηγές
* Mateu Ibars, Josefina; Mateu Ibars, María Dolores (1980). Colectánea paleográfica de la Corona de Aragón: Siglo IX-XVIII. Barcelona: Universitat Barcelona. ISBN 978-84-7528-694-5.
* Mattoso, José (2014). D. Afonso Henriques (in Portuguese). Lisbon: Temas e Debates. ISBN 978-972-759-911-0.
* Rodrigues Oliveira, Ana (2010). Rainhas medievais de Portugal. Dezassete mulheres, duas dinastias, quatro séculos de História (in Portuguese). Lisbon: A esfera dos livros. ISBN 978-989-626-261-7.

Κατηγορία:Οίκος της Βαρκελώνης
Κατηγορία:Βασίλισσες της Πορτογαλίας
Κατηγορία:Ινφάντας της Αραγωνίας
Βίκυ Θεοδωρίδου

Η **Βασιλική "Βίκυ" Θεοδωρίδου** (γεννηθείσα στις 27 Ιανουαρίου 1982) είναι Ελληνίδα παίκτρια της χειροσφαίρισης. Αγωνίστηκε για την ελληνική εθνική ομάδα στους Θερινούς Ολυμπιακούς Αγώνες 2004.

## Παραπομπές


Κατηγορία:Ελληνίδες αθλήτριες της χειροσφαίρισης
Σπύρος Μπακάλης

Ο **Σπύρος Μπακάλης** ηταν  αθλητής στίβου του ΠΑΟΚ Θεσσαλονίκης στα 400 μέτρα μετ'εμποδίων. Γεννημένος στον Λαγκαδά Θεσσαλονίκης το 1957, ξεκίνησε τον αθλητισμό το 1972 και σταμάτησε το 1982.. Δυο φορές πανελληνιονίκης, το 1978 και το 1982 . Καθηγητής φυσικής αγωγής στην μέση εκπαίδευση και από το 2014 έχει συνταξιοδοτηθεί.  Παντρεμένος με την Μαρία Δανιηλίδου. Έχουν 4 παιδιά: τον Αλέξανδρο, τον Θεοδόση, την Άννα και την Αναστασία.

Κατηγορία:Έλληνες αθλητές δρόμων ταχύτητας
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Άσπα Λέκκα

Η **Ασπασία «Άσπα» Λέκκα** (γεννηθείσα στις 26 Μαΐου 1989 στα Ιωάννινα ) είναι Ελληνίδα παίκτρια της χειροσφαίρισης.

## Σταδιοδρομία
Η Λέκκα ξεκίνησε την σταδιοδρομία της το 2002, αγωνιζόμενη για τον Α.Ο. Ιωανννίων. Το 2005 μετακόμισε στην Αναγέννιση Άρτας, με την οποία κέρδισε το Κύπελλο Ελλάδας το 2006. Το 2011 υπέγραψε με την Α.Ο. Ιωαννίνων, επιστρέφοντας στον σύλλογο μετά από έξι χρόνια. Το 2013 υπέγραψε με την γερμανική Φύχζε Βερολίνου, αγωνιζόμενη στην 1η κατηγορία (Μπούντεσλιγκα).

Από το 2007, η Λέκκα είναι μέλος της ελληνικής εθνικής ομάδας. Συμμετείχε στα προκριματικά σε ευρωπαϊκά και παγκόσμια πρωτάθλημα, καθώς και στους Μεσογειακούς Αγώνες 2009 στην Πεσκάρα.

Σπούδασε μαθηματικά στο Πανεπιστήμιο Ιωαννίνων και είναι επαγγελματίας αναλυτής επιχειρήσεων.

## Εξωτερικοί σύνδεσμοι

* Ευρωπαϊκή Ομοσπονδία Χειροσφαίρισης - Ασπασία Λέκκα



Κατηγορία:Ελληνίδες αθλήτριες της χειροσφαίρισης
Ναννώ Μαρινάτου

Η **Ουρανία Μαρινάτου**, γνωστή και ως **Ναννώ Μαρινάτου,** είναι Αμερικανίδα αρχαιολόγος ελληνικής καταγωγής, ειδικευόμενη στη μινωική θρησκεία και την εικονογραφία. 

Είναι η κόρη του διάσημου αρχαιολόγου Σπυρίδωνα Μαρινάτου, με τον οποίο συνεργάστηκε  . Σπούδασε αρχαιολογία στις Ηνωμένες Πολιτείες. Το 1978 αποφοίτησε στο πανεπιστήμιο του Κολοράντο στο Μπόουλντερ. Δίδαξε κλασική αρχαιότητα και αρχαιολογία στο Κολλέγιο Όμπερλιν στο Οχάιο και στο Πανεπιστήμιο του Κολοράντο στο Μπόουλντερ. Σήμερα είναι καθηγήτρια στο Πανεπιστήμιο του Ιλινόι, στο Σικάγο 

Είναι υποστηρίκτρια της θεωρίας της Μητέρας Θεάς. 

Αρθρογραφεί σε μεγάλα περιοδικά για τη κλασική φιλολογία, την ιστορία της θρησκείας.   

Εκτός από ιστορικά έργα, εξέδωσε τουριστικούς οδηγούς για διάφορα αρχαία μνημεία: τη Λίνδο (1983), το Ακρωτήρι (1983) και την Κρήτη (1984), καθώς και διάφορα άλλα επιστημονικά έργα. 

## Κύρια έργα

* *Thucydides and Religion*, 1981
* *Sanctuaries and Cults in the Aegean Bronze Age* (με τον Ρόμπιν Χεγκ) Σουηδικό Ινστιτούτο Αθηνών, 1981
* *The Minoan Thalassocracy: Myth and Reality* (με τον Ρόμπιν Χεγκ), Σουηδικό Ινστιτούτο Αθηνών, 1984
* *Art and religion in Thera: reconstructing a Bronze Age society*, Αθήνα, Δ. και Ι. Μαθιουλάκης, 1984
* *Minoan sacrificial ritual: cult practice and symbolism* , Στοκχόλμη, Π. Ώστρεμ (P. Åström), 1986.
* *Minoan religion: ritual, image, and symbol*, Κολούμπια, Εκδοτικός οίκος του πανεπιστημίου της Νότιας Καρολίνας, 1993
* *Greek sanctuaries: new approaches* (με τον Ρόμπιν Χεγκ), Λονδίνο-Νέα Υόρκη, Routledge, 1993
* *The goddess and the warrior: the naked goddess and mistress of animals in early Greek religion*, Λονδίνο-Νέα Υόρκη, Routledge, 2000
* *Minoan kingship and the solar goddess: a Near Eastern koine*, Ούρμπανα, Εκδοτικός οίκος του Πανεπιστημίου του Ιλινόι (University of Illinois Press,) 2009

## Παραπομπές


Κατηγορία:Γυναίκες επιστήμονες
Κατηγορία:Αμερικανοί αρχαιολόγοι
Κατηγορία:Έλληνες αρχαιολόγοι
Ορναίν (ποταμός)

Ο **ποταμός Ορναίν** (γαλλικά: L'Ornain) είναι ποταμός στη βορειοανατολική Γαλλία, στην περιοχή Γκραντ Εστ. Είναι παραπόταμος του ποταμού Σω, πηγάζει βόρεια της κοινότητας Γκραν στο νομό Βοζ και συμβάλλει στον ποταμό Σω στη δεξιά όχθη στην κοινότητα Ετρεπί, στο νομό Μαρν.

## Γεωγραφικά στοιχεία
αριστερά|μικρογραφία|250x250εσ|Ο ποταμός Ορναίν στο Γκονκούρ-λε-Σατώ
Ο ποταμός Ορναίν δημιουργείται από τη συμβολή δύο μικρότερων ποταμών, των Ονιόν και Μαλντίτ βόρεια της κοινότητας Γκραν στο νομό Βοζ, στα σύνορα με το νομό Μεζ.

Διασχίζει το νομό Μεζ και βγαίνει από  το νομό στο Ρανκούρ-συρ-Ορναίν, εισέρχεται στο νομό Μαρν στην κοινότητα Αλιανσέλ και εκβάλλει στον ποταμό Σω, στη δεξιά του όχθη, στο Ετρεπί.

Έχει μήκος 116,2 χιλιόμετρα  και ακολουθώντας πρώτα μια κατεύθυνση από νότια προς βόρεια, η πορεία του στρέφεται και τελικά συμβάλλει στον Σω σε ανατολική-δυτική κατεύθυνση.

Είναι, μαζί με τον ποταμό Σω, ένας από τους δύο κύριους ποταμούς που διασχίζουν το νότιο τμήμα του οροπεδίου Μπαρουά στο νομό Μεζ.

Σε μεγάλο τμήμα του ρέει παράλληλα με το κανάλι Μάρνη-Ρήνου. Χάρτης του νομού Μεζ με τον ποταμό Ορναίν στο νότο του.

### Νομοί και κύριες κοινότητες
Ο ποταμός διασχίζει 39 κοινότητες σε 3 νομούς.

* Βοζ : Γκραν, Αβρανβίλ
* Μεζ : Γκονρεκούρ-λε-Σατώ, Λινί-αν-Μπαρουά, Βελαίν, Νανσουά-συρ-Ορναίν, Μπαρ-λε-Ντυκ, Ρεβινί-συρ-Ορναίν
* Μαρν

## Αλιεία
Ο ποταμός προσφέρεται για ψάρεμα με πολλά είδη ψαριών, κυριότερο την πέστροφα.

## Η κοιλάδα του Ορναίν
αριστερά|μικρογραφία|250x250εσ|Ο ποταμός Ορναίν στο Λινί-αν-Μπαρουά
Η κοιλάδα του ποταμού, η οποία βρίσκεται σχεδόν αποκλειστικά στο νότιο τμήμα του νομού Μεζ, συγκεντρώνει στο μεσαίο τμήμα της τις κύριες πόλεις της νότιας περιοχής: Λινί-αν-Μπαρουά, την πρωτεύουσα Μπαρ-λε-Ντυκ και το Ρεβινί-συρ-Ορναίν.

Η κοιλάδα αυτή αποτελεί επίσης σημαντικό άξονα επικοινωνίας, καθώς τη διασχίζει το σιδηροδρομικό δίκτυο Παρίσι-Στρασβούργο. Το κανάλι Μάρνη-Ρήνου διέρχεται επίσης μέσω αυτής της κοιλάδας.

Περιλαμβάνει επίσης πολλές βιομηχανίες :

* κατασκευή αυτοκινήτων (Evobus) και οπτικών στο Λινί-αν-Μπαρουά.

* βιομηχανίες προϊόντων συρματοποίησης και μηχανικής ακριβείας.
* βιομηχανία ξύλου στη Λονγκβίλ-αν-Μπαρουά.
* κλωστοϋφαντουργίες στο Μπαρ-λε-Ντυκ.

Η κοιλάδα κατοικήθηκε πριν τη ρωμαϊκή κατάκτηση από τη γαλατική φυλή των Λεύκων. Δύο οχυρά (oppida) υπήρχαν στα υψώματα της περιοχής, το κυριότερο είναι στο Μποβιόλ, που στα χρόνια της ρωμαϊκής ειρήνης μεταφέρθηκε χαμηλότερα στην κοιλάδα και δημιούργησε το Νάσιουμ, πρωτεύουσα των Λεύκων, σημερινό  Ναι-ω-Φορζ.

## Παραπομπές
Κατηγορία:Ποταμοί της Γαλλίας
Αμπέλια Θεσπρωτίας

Τα **Αμπέλια** είναι πεδινός οικισμός της Νέας Σελεύκειας στην περιφερειακή ενότητα Θεσπρωτίας και σύμφωνα με την απογραφή του 2011 αριθμούσε 89 κατοίκους.

## Γενικά στοιχεία
Τα Αμπέλια είναι κτισμένα σε υψόμετρο 20 μέτρων και βρίσκονται στην βόρεια είσοδο της Ηγουμενίτσας και νότια της Νέας Σελεύκειας. Μέσα από αυτόν περνάει η ΕΟ Ιωαννίνων - Ηγουμενίτσας. Ως ξεχωριστός οικισμός αναφέρεται επίσημα το 1971 να απογράφεται στην τότε κοινότητας Σελεύκειας, έχοντας πληθυσμό 104 κατοίκων. Από το 2010, σύμφωνα με το Σχέδιο Καλλικράτηςμαζί με τη Νέα Σελεύκεια αποτελούν την τοπική κοινότητα Νέας Σελεύκειας που υπάγεται στη δημοτική ενότητα Ηγουμενίτσας του δήμου Ηγουμενίτσας.

## Σημείωση
Στην Θεσπρωτία, κοντά στο χωριό Λάκκα υπήρχε ο συνώνυμος οικισμός Αμπέλια (πρώην Βρέστα) που καταργήθηκε το 1981. Επιπλέον στον δήμο Σουλίου υπάρχει ο παρώνυμος οικισμός Αμπελιά.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Τσαντάλ Αντέρε

Η **Τσαντάλ Αντέρε** (*Chantal Andere*, γεννημένη ως Γιακελίν Τσαντάλ Φερνάντες Αντέρε *Jacqueline Chantal Fernández-Andere*, 25 Ιανουαρίου 1972) είναι Μεξικανή ηθοποιός και τραγουδίστρια.  

Ως παιδί σπούδασε μπαλέτο και παρακολούθησε μαθήματα ηθοποιίας και τραγουδιού. Μετά από αυτό άρχισε να παίζει σε θέατρο και στη συνέχεια σε τηλεόραση.

## Φιλμογραφία
**Τηλενουβέλες**
**Dulce desafío* - 1988/89, ως Ρεμπέκα Σεντένο
**Un Rostro en mi pasado* - 1989/90, ως Μαριέλα Βιδάλ
**Madres egoistas* - 1991, ως Κάρμεν Λεντέσμα Αριάγα
**Los Parientes Pobres* - 1993, ως Άλμπα Σαβάλα
**[[Μαριμάρ|Marimar]]* - 1994, ως Ανχέλικα Ναρβάες ντε Σαντιμπάνιες
**Acapulco, cuerpo y alma* - 1995/96, ως Αϊντέ Σαν Ρομάν
**Sentimientos Ajenos* - 1996/97, ως Λεονόρ ντε λα Ουέρτα
**[[Παουλίνα|La usurpadora]]* - 1998, ως Εστεφάνια Μπράτσο ντε Μοντέρο
**El Noveno mandamiento* - 2001, ως Κλάρα Ντουράν ντε Βιγιανουέβα (νεαρή)
**[[Η παρείσακτη|La intrusa]]* - 2001, ως Ρακέλ Χουνκέρα Μπρίτο
**La Otra* - 2002, ως Μπερνάρδα Σάενς (νεαρή)
**[[Αληθινή αγάπη (τηλενουβέλα, 2003)|Amor Real]]* - 2003, ως Αντόνια Μοράλες
**Barrera de amor* - 2005/06, ως Μανόλα Λινάρες ντε Σαμόρα
**[[Αποσταγμένη αγάπη|Destilando Amor]]* - 2007, ως Μινέρβα Όλμος ντε Μοντάλβο
**Sortilegio* - 2009, ως Ρακέλ Αλμπένις Βαλβέρδε ντε Καστελάρ
**Rafaela* - 2011, ως Μιρέγια Βιβάλ ντε Μπάες
**[[Η Γυναίκα Καταιγίδα|La Mujer Del Vendaval]]* - 2012/13, ως Οκτάβια Κοτίγια χηρ. ντε Ερνάντες
**[[Οτιδήποτε αλλά απλό|Antes muerta que Lichita]]* - 2015, ως Σάντρα Μαδαριάγα
**El bienamado* - 2017, ως Χουστίνα Σαμπέριο Κάστρο
**Tenías que ser tú* - 2018, ως Λορένσα Μοσκόνα Ελόρσα ντε Φερνάντες
**Parientes a la fuerza* - 2021, ως Λετίσια Σάνς
**Mi fortuna es amarte* - 2021, ως Κονστάνσα Ρόμπλες Γκαρσία

**Τηλεόραση**
**Cuento de Navidad* - 1999/00, ως Μπεατρίς "Μπέτι" ντε Ροντρίγκες Κοδέρ
**Diseñador ambos sexos* - 2001, ως Φαμπιόλα Μοντεμαγιόρ ντε Σρίνερ
**Cantando por un sueño* - 2006, ως Διαγωνιζόμενη
**S.O.S Sexo y otros Secretos* - 2008, ως Νατάλια (σειρά)
**Estrella2* - 2013, ως Καλεσμένη
**El beso de la mujer araña* - 2018, ως Αουρόρα
**Fiesta Azteca* - 2019, ως Παρουσιάστρια

**Ταινίες**
**Un corazón para dos* - 1990

**Θέατρο**
**Blancanieves y los siete enanos* - 1986
**La pandilla* - 1987
**Cabaret* - 2006
**Víctor Victoria* - 2009
**Cena de matrimonios* - 2010,
**La Güera Rodríguez* - 2010
**Nada de sexo que somos decentes* - 2010
**Pasiones peligrosas* - 2012
**La fierecilla tomada* - 2014/15
**MYST* - 2016
**El beso de la mujer araña* - 2018

## Βραβεία & υποψηφιότητες

## Εξωτερικοί σύνδεσμοι

* 
* Biografía de Chantal Andere (en portal esmas)
* Chantal Andere - Photos

## Παραπομπές


Κατηγορία:Μεξικανοί τραγουδιστές
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί κινηματογράφου
Συμμετοχή της Γαλλίας στους Θερινούς Ολυμπιακούς Αγώνες 1900

Η **[[Γαλλία]]** συμμετείχε στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες 1900]]** στο Παρίσι. Η Γαλλία ήταν μία από τις χώρες που συμμετείχαν στους Θερινούς Ολυμπιακούς Αγώνες 1896, και έτσι ήταν η δεύτερη συμμετοχή της χώρας σε Ολυμπιακούς Αγώνες.

## Παραπομπές

Γαλλία
Κατηγορία:Αθλητισμός στη Γαλλία
Οπλοφορία

μικρογραφία|Το τμήμα των όπλων σε ένα κατάστημα, Γουενάτσι, Ουάσινγκτον
Η **οπλοφορία**, **οπλοκατοχή** ή **οπλοχρησία** είναι η κατοχή οποιουδήποτε όπλου. Το 2018 μία έρευνα για τα μικρά όπλα ανέφερε ότι υπάρχουν πάνω από ένα δισεκατομμύριο πυροβόλα όπλα σε όλο τον κόσμο.  Η συγκεκριμένη έρευνα έδειξε ότι μόνον υπήκοοι των ΗΠΑ κατέχουν περίπου το 46% του παγκοσμίου συνόλου πυροβόλων όπλων που είναι σε χέρια πολιτών. Η αναλογία είναι 120 όπλα ανά 100 κατοίκους, ενώ στην Ελλάδα η αναλογία είναι 17,6 ανά 100 κατοίκους. 

Οι ένοπλες δυνάμεις του πλανήτη κατέχουν το 13% του συνόλου των φορητών όπλων, εκ των οποίων το 43% ανήκει σε δύο χώρες, τη Ρωσία και την Κίνα. Τα σώματα ασφαλείας κατέχουν το 2%. 

Μελέτες δείχνουν ότι τα υψηλά ποσοστά οπλοκατοχής συνδέονται με τα υψηλότερα ποσοστά ανθρωποκτονιών και αυτοκτονιών.

## Παραπομπές


Κατηγορία:Πυροβόλα
Ελεονώρα Τέλες δε Μενέσες

Η **Ελεονώρα**, πορτογαλ. Leonor Teles de Meneses (π. 1350 - π. 1405) από τον Οίκο Τέλο ντε Μενέζες, ήταν κόρη Πορτογάλου ευγενή και με τον γάμο της έγινε βασίλισσα της Πορτογαλίας.

## Βιογραφία
Ήταν η δεύτερη κόρη του Μαρτίμ Αφόνσο Τέλο ντε Μενέζες Πορτογάλου ευγενούς και της Αλντόνσα Άνες ντε Βασκονσέλος, κόρης του Ζοάο Μένντες ντε Βασκονσέλος έπαρχου της Εστρεμός.

Όταν απεβίωσε ο σύζυγός της Φερδινάνδος Α΄ της Πορτογαλίας το 1383, άφησε μόνο τέκνο τη Βεατρίκη. Ο νόθος αδελφός του Ιωάννης διεκδίκησε τον θρόνο. Η Ελεονώρα ήταν, μαζί με τους δύο αδελφούς της και την κόρη της, η πρωταγωνίστρια των γεγονότων που οδήγησαν στην κρίση διαδοχής 1383-85 και κορυφώθηκαν με την ήττα του Ιωάννη και του στρατού του στη μάχη της Αλζουμπαρότα. Οι υπήκοοί της την αποκαλούσαν *η επίβουλη (a aleivosa)* και την εκδίωξαν ένεκα της μοιχείας και της προδοσίας της πατρίδας της· ο ιστορικός Αλεξάντερ Χερκουλάνο την ονόμασε "Λουκριτία Βοργία της Πορτογαλίας".

## Οικογένεια
Παντρεύτηκε πρώτα το 1365 τον Ζοάο-Λοουρένσο ντα Κούνια, 2ο κύριο του Πομμπέιρο και είχε τέκνα:
* Αλβάρο ντα Κούνια.

Το 1372 η Ελεονώρα έκανε δεύτερο γάμο, με τον Φερδινάνδο Α΄ της Πορτογαλίας (Οίκος των Καπετιδών-Βουργουνδίας). Είχε τέκνο:
* Βεατρίκη 1373-π.1420, παντρεύτηκε τον Ιωάννη Α΄ των Τραστάμαρα βασιλιά της Καστίλης.

## Παραπομπές


## Πηγές
* Agapito y Revilla, Juan (1915). Digital copy. Valladolid. Junta de Castilla y León. Consejería de Cultura y Turismo. "Tradiciones de Valladolid. Una reina de Portugal". Sociedad Castellana de Excursiones. Valladolid: Imprentas de Juan R. Hernando (Año XIII, num. 154): 220–223. OCLC 921858261.
* Braamcamp Freire, Anselmo (1921). Livro primeiro dos Brasões de Sintra (in Portuguese). Coimbra: Imprensa da Universidade. OCLC 794223590.
* Castro Toledo, Jonas (1981). Colección Diplomática de Tordesillas (in Spanish). Valladolid: Instituto cultural Simancas. ISBN 84-500-4849-4.

Κατηγορία:Βασίλισσες της Πορτογαλίας
Καθολική Εκκλησία στην Ιρλανδία

Η **Καθολική Εκκλησία στην [[Ιρλανδία]]** (, ) είναι μέρος της παγκόσμιας Καθολικής Εκκλησίας και βρίσκεται σε κοινωνία με την Αγία Έδρα. Με 3,7 εκατομμύρια μέλη, είναι η μεγαλύτερη χριστιανική εκκλησία στην Ιρλανδία. Στην απογραφή του 2016, για τη Δημοκρατία της Ιρλανδίας, το 78% του πληθυσμού χαρακτηρίζεται ως Καθολικό, ποσοστό όμως μειωμένο κατά 6% από την απογραφή του 2011. Αντίθετα, το 45% του πληθυσμού της Βόρειας Ιρλανδίας χαρακτηρίστηκε Καθολικό στην απογραφή του 2011, ποσοστό που αναμένεται να αυξηθεί τα επόμενα χρόνια. Προκαθήμενος της Εκκλησίας της Ιρλανδίας είναι ο Αρχιεπίσκοπος του Άρμαγκ.

Ο Χριστιανισμός υπάρχει στην Ιρλανδία από τον 5o αιώνα και έφτασε στο νησί από τη Ρωμαϊκή Βρετανία, μέσω της ιεραποστολής του Αγίου Πατρικίου, σχηματίζοντας αυτό που αποτελεί σήμερα τον Κελτικό Χριστιανισμό. Διαδόθηκε σταδιακά, αντικαθιστώντας τις παλιές παγανιστικές δοξασίες. Η Καθολική Εκκλησία στην Ιρλανδία θεωρεί τον Παλλάδιος ως τον πρώτο Επίσκοπο των Γαέλων, που στάλθηκε από τον Πάπα Κελεστίνο Α΄. Ωστόσο, κατά τον 12ο αιώνα επιβλήθηκε μια αυστηρή ομοιομορφία στη Δυτική Εκκλησία, με την εισαγωγή της επισκοπικής μορφής διοίκησης, και κορυφώθηκε με τη Γρηγοριανή Μεταρρύθμιση, η οποία συνέπεσε με τη νορμανδική εισβολή στην Ιρλανδία.

Μετά την κατάκτηση της Ιρλανδίας από την Αγγλία των Τυδώρ, η Kαθολική Eκκλησία τέθηκε εκτός νόμου, ενώ το Αγγλικό Στέμμα επιχείρησε να εξαγάγει την Προτεσταντική Μεταρρύθμιση στην Ιρλανδία. Τον 16ο αιώνα, η ιρλανδική εθνική ταυτότητα συνασπίστηκε γύρω από τον Ιρλανδικό Καθολικισμό. Για αρκετούς αιώνες, η ιρλανδική καθολική πλειοψηφία εξεγέρθη, ώσπου τελικά η Εκκλησία και η Βρετανική Αυτοκρατορία ξεκίνησαν συνομιλίες συμφιλίωσης. Η χρηματοδότηση του Κολλεγίου του Μενούθ ήταν μία από τις πράξεις εφαρμογής της συμφιλίωσης και χειραφέτησης του ιρλανδικού καθολικού εθνικισμού και επαναστατικού ρεπουμπλικανισμού. Μετά την Εξέγερση του Πάσχα του 1916 και τη δημιουργία του ελεύθερου ιρλανδικού κράτους, η Εκκλησία απέκτησε σημαντική κοινωνική και πολιτική επιρροή.

## Παραπομπές


Κατηγορία:Θρησκεία στη Ιρλανδία
Κατηγορία:Καθολική Εκκλησία ανά χώρα
Πολυνέρι Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Πολυνέρι (αποσαφήνιση)]]*

Το **Πολυνέρι** είναι ημιορεινό χωριό της περιφερειακής ενότητας Θεσπρωτίας σε υψόμετρο 300 μέτρα.

## Γεωγραφία - Ιστορία
Το Πολυνέρι βρίσκεται στο κέντρο της Θεσπρωτίας σε απόσταση 28 χλμ. (μέσω Μαζαρακιά) ΝΑ. από την Ηγουμενίτσα και 18,5 χλμ. (μέσω Πλαταριάς) από τα Σύβοτα. Βόρεια και ανατολικά του χωριού περνά η ΕΟ Ιωαννίνων - Ηγουμενίτσας. Η παλιά ονομασία του είναι *Κούτσι* και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Το 1955 με το ΦΕΚ 287Α - 10/10/1955  μετονομάστηκε σε Πολυνέρι. Σύμφωνα με το Πρόγραμμα «Καλλικράτης» μαζί με τον Αργυρότοπο αποτελούν την τοπική κοινότητα Αργυροτόπου που ανήκει στη δημοτική ενότητα Συβότων του δήμου Ηγουμενίτσας και σύμφωνα με την απογραφή 2011 έχει πληθυσμό 34 μόνιμους κατοίκους.

Στο Πολυνέρι τον Απρίλιο 1968 έγινε ένα στυγερό έγκλημα κατά το οποίο μια γυναίκα, με συνεργό τον εραστή της, δολοφόνησε τον σύζυγό της που μόλις είχε επιστρέψει από τη Γερμανία όπου ήταν για χρόνια μετανάστης. Η τραγική ιστορία αποτέλεσε την πηγή έμπνευσης για το σενάριο της πρώτης μεγάλου μήκους ταινίας του Θόδωρου Αγγελόπουλου με τίτλο Αναπαράσταση. 

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μάνος Ιωάννου

Ο **Μάνος Ιωάννου** (Αθήνα, 11 Ιανουαρίου 1988) είναι Έλληνας ηθοποιός της τηλεόρασης, του θεάτρου και του κινηματογράφου.

## Βιογραφία
Ο Μάνος Ιωάννου γεννήθηκε στις 11 Ιανουαρίου του 1988 στον Άλιμο, στην Αθήνα. Ξεκίνησε την καριέρα του αμέσως μόλις τελείωσε τη σχολή υποκριτικής, δουλεύοντας σε παράσταση των Θανάση Παπαθανασίου και Μιχάλη Ρέππα. Έχει παίξει σε πολλές θεατρικές παραστάσεις μέχρι σήμερα.

Έκανε το τηλεοπτικό του ντεμπούτο to 2012, όταν υποδύθηκε τον 'Σταύρο* στην κωμική σειρά του [[Mega Channel|Mega]] "[[Οι Βασιλιάδες|Βασιλιάδες]]". Την επόμενη χρονιά εμφανίστηκε ως *Μάρκος Δανέζης*, στην κοινωνική σειρά του [[Mega Channel|Mega]] "[[Κλεμμένα Όνειρα]]*. Επίσης, το 2014, έπαιξε ως *Έκτορας Ασλάνης*, στην δραματική σειρά του Star "Όρκος Σιωπής". Από το 2016 έως 2021 πρωταγωνιστεί στο *[[Έλα στη θέση μου]]* του Alpha ως*Μίμης*.

Στον κινηματογράφο, έχει συμμετάσχει ως guest στην ταινία The Bachelor.

## Φιλμογραφία
**Τηλεόραση**

## Προσωπική ζωή
Ο Ιωάννου υπήρξε ζευγάρι με την ηθοποιό Βίκυ Κάβουρα και έπειτα με το μοντέλο Άρτεμις Αστεριάδη. Από τον Αύγουστο του 2013 μέχρι τον Μάρτιο του 2015, είχε σχέση με την παρουσιάστρια Ναταλία Γερμανού.  

## Παραπομπές


Κατηγορία:Έλληνες ηθοποιοί τηλεόρασης
Βρύση Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Βρύση (αποσαφήνιση)]]*

Η **Βρύση** είναι πεδινό ακατοίκητο χωριό της περιφερειακής ενότητας Θεσπρωτίας σε υψόμετρο 60 μέτρα, το οποίο βρίσκεται στο κέντρο της Θεσπρωτίας. Είναι κτισμένο κοντά στα παράλια του Ιονίου πελάγους ανάμεσα στην Πλαταριά, Φασκομηλιά και τον Αργυρότοπο. Απέχει 15,5 χλμ. (μέσω Πλαταριά) Ν.-ΝΑ. από την Ηγουμενίτσα και μέσα από αυτό περνά η ΕΟ Πρέβεζας - Ηγουμενίτσας. Ως οικισμός αναφέρεται το 1919 στο ΦΕΚ 184Α - 19/08/1919 να προσαρτάται στην τότε κοινότητα Νέστας (Φασκομηλιά). Σύμφωνα με το Πρόγραμμα «Καλλικράτης» μαζί με την Πλαταριά αποτελούν την τοπική κοινότητα Πλαταριάς που ανήκει στη δημοτική ενότητα Συβότων του δήμου Ηγουμενίτσας και σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Κάρολος, επίσκοπος του Βρότσλαβ

Ο **Κάρολος** ο λεγόμενος *Υστερότοκος*, γερμ. Karl (7 Αυγούστου 1590 - 28 Δεκεμβρίου 1624) από τον Οίκο των Αψβούργων ήταν πρίγκιπας-επίσκοπος του Βρότσουαφ (γερμ. Μπρέσλαου) από το 1608, πρίγκιπας-επίσκοπος του Μπρίξεν από το 1613 και μεγάλος Μάγιστρος του Τευτονικού Τάγματος από το 1618 ως το τέλος του. Το 1621 έλαβε επίσης την κομητεία του Κλάντσκο στη Βοημία ως φέουδο από τον αδελφό του Φερδινάνδο Β΄ της Γερμανίας.

## Βιογραφία
Ήταν ο τέταρτος γιος του Καρόλου Β΄, αρχιδούκα της Έσω Αυστρίας και της Μαρίας Άννας των Βίττελσμπαχ, κόρης του Αλβέρτου Ε΄, δούκα της Βαυαρίας.

Γεννήθηκε στο Γκρατς δύο μήνες μετά το θάνατο του πατέρα του και έτσι τον αποκαλούσαν *ο υστερότοκος (der posthume)*. Ήταν ο μικρότερος από 11 αδέλφια και αυτός, όπως και ο τρίτος γιος Λεοπόλδος, προοριζόταν για εκκλησιαστική σταδιοδρομία.

Το 1602 διορίστηκε ιερέας στην καθεδρικό του Σάλτσμπουργκ και το 1605 στο Πάσσαου. Έπειτα στο Τρέντο και το Μπρίξεν το 1606 και στον καθεδρικό της Κολωνίας το 1618. Σε αυτές τις θέσεις ήταν τον πιο πολύ καιρό απών· του απέφεραν εισόδημα από τα εκκλησιαστικά έσοδα. Το 1608 σε ηλικία 17 ετών εξελέγη πρίγκιπας-επίσκοπος στο Μπρέσλαου (πολων. Βρότσουαφ). Εισήλθε στην πόλη 5 μήνες μετά. Το 1613 ο Κάρολος έγινε επίσκοπος του Μπρίξεν, άφησε όμως τη διοίκηση της επισκοπής σε έναν διοικητή, καθώς είχε επιλέξει τη Νόισσα (Νύσα) για μόνιμη διαμονή. Δεν χειροτονήθηκε παρά το 1615, λόγω της μικρής του ηλικίας. Το 1619 διαδέχθηκε τον εξάδελφό του Μαξιμιλιανό Γ΄ ως μέγας Μάγιστρος των Τευτόνων ιπποτών.

## Πρόγονοι

## Παραπομπές


## Πηγές
* Matthias Schnettger, "Karl [III.], Erzherzog von Österreich", in Biographisch-Bibliographisches Kirchenlexikon, vol. 17 (Bautz, Herzberg 2000), pp. 759–762.

Κατηγορία:Οίκος των Αψβούργων
Κατηγορία:Επίσκοποι Μπρέσλαου
Θάνος Δημάδης

Ο **Θάνος Δημάδης** (1983) είναι Έλληνας δημοσιογράφος που ζει στις ΗΠΑ. Κάλυψε από Ουάσιγκτον και τις Βρυξέλλες ως ανταποκριτής ελληνικών μέσων ενημέρωσης τη κρίση χρέους. Είναι πρόεδρος και εκτελεστικός διευθυντής της Ένωσης των ξένων ανταποκριτών Τύπου στις ΗΠΑ (Association of Foreign Press Correspondents in the United States AFC-USA).
## Βιογραφία

Γεννήθηκε στη Βέροια και μεγάλωσε στις Βρυξέλλες. Είναι κάτοχος μεταπτυχιακού τίτλου σπουδών από το Πανεπιστήμιο Τζορτζ Ουάσινγκτον των ΗΠΑ. Εργάστηκε για χρόνια σε μεγάλους σταθμούς και εφημερίδες. Μεταξύ άλλων, ήταν ανταποκριτής του ΣΚΑΪ και αρθρογράφος στην αμερικανική έκδοση της Huffington Post.

Τον Σεπτέμβριο του 2016 μαζί με τον δημοσιογράφο Δημήτρη Σουλτογιάννη εντοπίστηκαν να παρακολουθούν μεταμφιεσμένοι με περούκες τον τότε υπουργό Επικρατείας Νίκο Παππά. Τα κανάλια Alpha και Star απέλυσαν τους δύο δημοσιογράφους για τη συμπεριφορά αυτή. Μερικούς μήνες μετά ο Δημάδης έκανε μήνυση εναντίον του Νίκου Παππά καθώς είχε αναφερθεί μέσω του Αθηναϊκού Πρακτορείου Ειδήσεων, ότι είχε συλληφθεί από τους αστυνομικούς της Νέας Υόρκης. Τον Μάιο του 2019 ο εισαγγελέας άσκησε ποινική δίωξη για το αδίκημα της πλαστογραφίας μετά χρήσεως από κοινού, σε βαθμό πλημμελήματος, στους δύο δημοσιογράφους με την κατηγορία ότι πλαστογράφησαν την υπογραφή συμβούλου του Νίκου Παππά. Τελικά το δικαστήριο τους αθώωσε ενώ έκρινε τη ποινική δίωξη . Στις 31-7-2020 δικαστήριο επιδίκασε στον Δημάδη αποζημίωση συνολικού ύψους 160.000, καταδικάζοντας τα πρόσωπα και τα ΜΜΕ εναντίον των οποίων είχε προσφύγει.

Ως εκτελεστικός διευθυντής της Ένωσης των ξένων ανταποκριτών Τύπου στις ΗΠΑ (Association of Foreign Press Correspondents in the United States AFC-USA) παρευρέθηκε σε βράβευση της εταιρείας Bayer προς δημοσιογράφους. Τον Νοέμβριο του 2019 δημοσίευμα στην εφημερίδα *[[The Guardian]]* ανέφερε ότι ο Δημάδης είχε εμπλακεί σε συζητήσεις με την βιομηχανία Bayer για να αυξήσει την επιρροή της ζητώντας ξεχωριστή αμοιβή.

Ο Δημάδης είναι συγγραφέας του βιβλίου *Στον δαίδαλο των μνημονίων*.

## Πηγές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Μαρία Αμαλία της Κουρλάνδης

Η **Μαρία Αμαλία** (γερμ. *Maria Amalia*, 12 Ιουνίου 1653 - 16 Ιουνίου 1711) από τον Οίκο των Κέττλερ, ήταν κόρη του Δούκα του Κέττλερ και με τον γάμο της έγινε μαργραβίνα της Έσσης-Κάσσελ.

## Βιογραφία
Η *Μαρία Άννα Αμαλία* ήταν η τρίτη κόρη του Ιακώβου, Δούκα του Κέττλερ, και της Λουίζας Καρλόττας των Χοεντσόλλερν, κόρης του Γεωργίου Γουλιέλμου του Βρανδεμβούργου.

## Οικογένεια
Παντρεύτηκε το 1673 τον εξάδελφό της Κάρολο της Έσσης-Κάσσελ και είχε τέκνα:
* Φρειδερίκος 1676-1751, Βασιλιάς της Σουηδίας.
* Σοφία Καρλόττα 1678-1749, παντρεύτηκε τον Φρειδερίκο Γουλιέλμο του Μεκλεμβούργου-Σβερίν.
* Κάρολος 1680-1702.
* Γουλιέλμος ΣΤ΄ 1682-1760, Λάνδγραβος της Έσσης-Κάσσελ.
* Λεοπόλδος 1684-1704.
* Λουδοβίκος 1686-1706.
* Μαρία Λουίζα 1688-1765, παντρεύτηκε τον Ιωάννη Γουλιέλμο Φρίζο της Οράγγης.
* Μαξιμιλιανός 1689-1753, στρατάρχης της Αυστρίας.
* Γεώργιος Κάρολος 1691-1755, στρατηγός της Πρωσίας.
* Βιλελμίνη Καρλόττα 1695-1722.

## Παραπομπές


## Πηγές
* Christian Röth: Geschichte von Hessen p.&nbsp;305
* Ulrich Schoenborn (2010), Mit Herz und Verstand: Biographie und Lebenswelt der Töchter Herzog Jakobs von Kurland in Hessen-Homburg, Herford und Hessen-Kassel, Hamburg: Kovač, ISBN 978-3-8300-4667-7

Κατηγορία:Οίκος των Κέττλερ
Δέσποινα Παπαμιχαήλ

Η **Δέσποινα Παπαμιχαήλ** (Πρέβεζα, 9 Φεβρουαρίου 1993) είναι Ελληνίδα επαγγελματίας παίκτρια της αντισφαίρισης.

Η Παπαμιχαήλ έχει κερδίσει 11 τίτλους ITF μονών και 29 τίτλους ITF διπλών. Η υψηλότερη κατάταξη της (στα μονά) ήταν η 258η στις 14 Οκτωβρίου 2019. Στο διπλό, η υψηλότερη κατάταξη της ήταν η 162η θέση στις 14 Σεπτεμβρίου 2015.

Αγωνιζόμενη για την εθνική Ελλάδας Φεντ Καπ, η Παπαμιχαήλ έχει 16 νίκες και 18 ήττες.

## Εξωτερικοί σύνδεσμοι
* Despina Papamichail at the International Tennis Federation 
* Despina Papamichail at the Women's Tennis Association 
* Despina Papamichail at the Fed Cup



Κατηγορία:Ελληνίδες αθλήτριες της αντισφαίρισης
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Αλβερτίνη Φρειδερίκη της Βάδης-Ντούρλαχ

Η **Αλβερτίνη Φρειδερίκη** (γερμ. *Albertina Friederike*, 3 Ιουλίου 1682 - 22 Δεκεμβρίου 1755) από τον Οίκο του Τσέρινγκεν ήταν κόρη του Μαργράβου του Μπάντεν-Ντούρλαχ και με τον γάμο της έγινε πριγκίπισσα του Οϊτίν.

## Βιογραφία
Ήταν η τρίτη κόρη του Φρειδερίκου Ζ΄ του Μπάντεν-Ντούρλαχ και της Αυγούστας Μαρίας, κόρης του Φρειδερίκου Γ΄ του Χόλσταϊν-Γκόττορπ.

## Οικογένεια
Παντρεύτηκε το 1704 τον Χριστιανό Αύγουστο του Οϊτίν και είχε τέκνα:
* Εδβίγη Σοφία Αυγούστα (1705 - 1764), ηγουμένη στο Αββαείο του Χέρφορντ.
* Κάρολος Αύγουστος (1706 - 1727).
* Φρειδερίκη Αμαλία (1708 - 1782), μοναχή στο Αββαείο του Κβέντλινμπουργκ.
* Άννα (1709 - 1758), παντρεύτηκε τον Γουλιέλμο της Σαξονίας-Γκότα.
* Αδόλφος Φρειδερίκος (1710 - 1771), Βασιλιάς της Σουηδίας.
* Φρειδερίκος Αύγουστος Α΄(1711 - 1785), Δούκας του Ολδεμβούργου.
* Ιωάννα Ελισάβετ (1712 - 1760), παντρεύτηκε τον Χριστιανό Αύγουστο του Άνχαλτ-Τσέρμπστ.
* Γουλιέλμος Χριστιανός (1716 - 1719).
* Φρειδερίκος Κορράδος (1718 - 1719).
* Γεώργιος Λουδοβίκος (1719 - 1763). 

## Παραπομπές


## Πηγές
* Adolf Fredrik, urn:sbl:5574, Svenskt biografiskt lexikon (art av L. Stavenow.), hämtad 2014-12-25.

Κατηγορία:Οίκος του Τσέρινγκεν
Πολυόφθαλμο Ο

thumb
Το **πολυόφθαλμο Ο** (ꙮ) είναι μια σπάνια γλυφική παραλλαγή του κυριλλικού γράμματος O. Αυτή η γλυφική παραλλαγή μπορεί να βρεθεί σε ορισμένα χειρόγραφα στην παλαιά εκκλησιαστική σλαβονική φράση «серафими многоꙮчитїи» (*σεραφίμι μνογκοό*'τσ*'ιτιι*, «πολυόφθαλμα σεραφείμ»). Τεκμηριώθηκε από τον Γιέφιμ Κάρσκι από ένα αντίγραφο των Ψαλμών του 1429 περίπου, που πλέον βρίσκεται στη συλλογή της Τριάδας Λαύρας του Αγίου Σεργίου. Προτάθηκε για ενσωμάτωση σε Unicode το 2007 και ενσωματώθηκε ως χαρακτήρας U+A66E στην έκδοση 5.1 Unicode (2008).

## Παραπομπές


Κατηγορία:Κυριλλικό αλφάβητο
Κωνσταντία της Αυστρίας

Η **Κωνσταντία** (γερμ. *Konstanza*, πολων. *Konstancja*, 24 Δεκεμβρίου 1588 - 10 Ιουλίου 1631) από τον Οίκο των Αψβούργων ήταν κόρη του Αρχιδούκα της Έσω Αυστρίας και με τον γάμο της έγινε Βασίλισσα της Πολωνίας.

## Βιογραφία
Ήταν η έκτη κόρη του Καρόλου Β΄ της Έσω Αυστρίας και της Μαρίας Άννας των Βίττελσμπαχ, κόρης του Αλβέρτου Ε΄ της Βαυαρίας.

## Οικογένεια
Παντρεύτηκε το 1605 τον Σιγισμούνδο Γ΄ της Πολωνίας και είχε τέκνα:
* Ιωάννης Καζιμίρ (1607-1608).
*Ιωάννης Β΄ Καζιμίρ (1609-1672), Βασιλιάς της Πολωνίας.
* Ιωάννης Αλβέρτος (1612-1634), Πρίγκιπας-Επίσκοπος της Βάρμια και της Κρακοβίας.
* Κάρολος Φερδινάνδος (1613-1655), Επίσκοπος του Βρότσουαφ και του Πλοκ, Δούκας του Οπόλε.
* Αλέξανδρος Κάρολος (1614-1634).
*Άννα Κωνσταντία (24 Ιανουαρίου - 26 Μάϊου 1616).
* Άννα Αικατερίνη Κωνσταντία (1619-1651), παντρεύτηκε τον Φίλιππο Γουλιέλμο του Παλατινάτου.

## Πρόγονοι

## Παραπομπές


## Πηγές
* Chisholm, Hugh, ed. (1911). "Joanna" . Encyclopædia Britannica. 15 (11th ed.). Cambridge University Press.

Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Ενταφιασμοί στον Καθεδρικό Ναό της Κρακοβίας
Μίνα Χειμώνα

Η **Μίνα (Ασημίνα) Χειμώνα** είναι Ελληνίδα ηθοποιός, σκηνοθέτης και θεατρολόγος. 

## Βιογραφικό
Γεννήθηκε στην Αθήνα. Σπούδασε Αγγλική Φιλολογία στην Φιλοσοφική Σχολή του Εθνικού και Καποδιστριακού Πανεπιστημίου Αθηνών ενώ μετά το τέλος του πρώτου της πτυχίου αποφάσισε να ασχοληθεί επαγγελματικά με την υποκριτική. Πέρασε στη Δραματική Σχολή του Εθνικού Θεάτρου απ' όπου αποφοίτησε κάποια χρόνια μετά. Έκανε την πρώτη της εμφάνιση ως ηθοποιός στην τηλεόραση το 1990 στην καθημερινή σειρά «Οικογένεια». Ακολούθησε ο ρόλος της Μήδειας στην κοινωνική σειρά «Ανατολικός άνεμος» τη σεζόν 1991–1992. Το 1992, έκανε μια guest εμφάνιση στην κωμική σειρά του Αλέξανδρου Ρήγα «Η Ελίζα και οι άλλοι» ενώ το 1993 έπαιξε μαζί με τον Γεράσιμο Σκιαδαρέση σε ένα επεισόδιο της αστυνομικής σειράς «Τμήμα Ηθών». Έγινε ιδιαίτερα γνωστή στο ευρύ κοινό το 1993. Εκείνη τη χρονιά ξεκίνησε η καθημερινή σειρά «Καλημέρα Ζωή» στον ANT1 σε σκηνοθεσία και σενάριο Νίκου Φώσκολου. Στη σειρά ερμήνευσε το ρόλο της Ηλέκτρας Θεοχάρη από το πρώτο επεισόδιο της σειράς συμπρωταγωνιστώντας μαζί με τους Γιώργο Βασιλείου, Φαίδωνα Γεωργίτση και Ελένη Κούρκουλα. Το 1997, δέχτηκε πρόταση από τον σκηνοθέτη Αλέξανδρο Ρήγα, να αποχωρήσει από τη σειρά και να πρωταγωνιστήσει στους «Δύο Ξένους» στο ρόλο της Μίνας Αγγελοπούλου. Η ίδια απέρριψε την πρόταση και συνέχισε στο «Καλημέρα Ζωή». Τον Ιούλιο του 2005, παρά την ανανέωση της σειράς για 13η σεζόν, αποφάσισε να αποχωρήσει από το «Καλημέρα Ζωή» μετά από 12 χρόνια συνεχούς παρουσίας. Η τελευταία παρουσία της στη σειρά έγινε στο επεισόδιο 2927 όπου ο ρόλος της Ηλέκτρας Θεοχάρη μετακομίζει στην Αμερική. Μετά την αποχώρηση της από τη σειρά αφοσιώθηκε αποκλειστικά στο θέατρο όπου έχει συνεχή παρουσία μέχρι σήμερα.

Στον κινηματογράφο έκανε την πρώτη της εμφάνιση το 1987 παίζοντας στις ταινίες «Ο κλοιός» και «Όνειρο αριστερής νύχτας». Ακολούθησαν κι άλλες κινηματογραφικές συμμετοχές όπως στην ταινία «Η γάτα» το 2016 και «Πολυξένη μια ιστορία από την πόλη» το 2017.

## Φιλμογραφία
### Τηλεόραση

### Κινηματογράφος

### Βιντεοταινίες

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Αικατερίνη της Σουηδίας, κόμισσα του Παλατινάτου-Κλέεμπουργκ

Η **Αικατερίνη**, σουηδ. Katarina (10 Νοεμβρίου 1584 - 13 Δεκεμβρίου 1638) από τον Οίκο των Βάσα ήταν κόρη του βασιλιά της Σουηδίας και με τον γάμο της έγινε κόμισσα του Παλατινάτου-Κλέεμπουργκ.

## Βιογραφία
Ήταν η πρώτη κόρη του Καρόλου Θ΄ της Σουηδίας και της Άννας-Μαρίας των Βίττελσμπαχ, κόρης του Λουδοβίκου ΣΤ΄ εκλέκτορα του Παλατινάτου.

## Οικογένεια
Παντρεύτηκε το 1615 τον Ιωάννη-Καζιμίρ των Βίττελσμπαχ κόμη του Παλατινάτου-Κλέεμπουργκ και είχε τέκνα;
* Χριστίνα-Μαγδαληνή 1616-1662, παντρεύτηκε τον Φρειδερίκο ΣΤ΄ μάργραβο του Μπάντεν-Ντούρλαχ.
* Κάρολος Ι΄ Γουσταύος 1622-1660, βασιλιάς της Σουηδίας.
* Μαρία-Ευφροσύνη 1625-1687, παντρεύτηκε τον Μάγκνους-Γαβριήλ κόμη του λα Γκάρντιε.
* Ελεονώρα-Αικατερίνη 1626-1692, παντρεύτηκε τον Φρειδερίκο λάντγκραβο της Έσσης-Έσβεγκε.
* Αδόλφος-Ιωάννης Α΄ 1629-1689, κόμης του Παλατινάτου-Κλέεμπουργκ.
* Κάρολος-Φρειδερίκος 1618-1619, Ελισάβετ-Αμαλία 1619-1628, Γουσταύος γενν. π. 1631, απεβίωσαν μικρά.

## Παραπομπές


## Πηγές
* Marie-Louise Rodén: Drottning Christina (Queen Christina) (2008) 
* Nordisk familjebok 
* Kromnow, Åke (1975–1977). "Katarina". Svenskt biografiskt lexikon. 21. National Archives of Sweden. p. 1. Retrieved 2014-07-01.

Κατηγορία:Οίκος των Βάσα
Κατηγορία:Σουηδέζες πριγκίπισσες
Βουνίστρα Θεσπρωτίας

Η **Βουνίστρα** είναι οικισμός του δήμου Ηγουμενίτσας στην περιφερειακή ενότητα Θεσπρωτίας της Ηπείρου.

## Γενικά στοιχεία
Η Βουνίστρα βρίσκεται στο νοτιοδυτικό τμήμα της Θεσπρωτίας και αναφέρεται επίσημα ως ξεχωριστός οικισμός κατά το 2011. Με βάση το Πρόγραμμα «Καλλικράτης» μαζί με την Πέρδικα, τον Αρίλλα και το Καραβοστάσι συγκροτούν τη δημοτική ενότητα Πέρδικας του δήμου Ηγουμενίτσας. Σύμφωνα με την απογραφή του 2011, ο πληθυσμός του οικισμού ανέρχεται στους 63 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μαξιμιλιανός Ερνέστος της Αυστρίας

Ο **Μαξιμιλιανός-Ερνέστος** γερμ. Maximilian-Ernst (17 Νοεμβρίου 1583 - 18 Φεβρουαρίου 1616) από τον Οίκο των Αψβούργων ήταν ιππότης του Τευτονικού Τάγματος.

## Βιογραφία
Ήταν ο δευτερότοκος γιος του Καρόλου Β΄ αρχιδούκα της Έσω Αυστρίας και της Μαρίας-Άννας των Βίττελσμπαχ, κόρης του Αλβέρτου Ε΄ δούκα της Βαυαρίας.

Γεννήθηκε στο Γκρατς· λίγα γνωρίζουμε για τα νεανικά του έτη. Η πρώτη εντυπωσιακή εμφάνισή του ήταν το 1592, όταν αυτός και η μητέρα του συνόδευσαν τη μεγαλύτερή του αδελφή Άννα για να παντρευτεί τον Σιγισμούνδο Γ΄ της Πολωνίας.

Μαζί με τον αδελφό του Φερδινάνδο (Β΄) και τα εξαδέλφια τους Ματθία και Μαξιμιλιανό (Γ΄) υπέγραψε ένα έγγραφο το 1606 στη Βιέννη. Με αυτό ο εξάδελφός του Ροδόλφος Β΄ (αδελφός των Ματθία και Μαξιμιλιανού Γ΄) δηλωνόταν ανίκανος να κυβερνήσει, ένεκα της διανοητικής του ασθένειας και ο Ματθίας μπορούσε να αναλάβει επικεφαλής των Αψβουργικών κτήσεων, ως αντιβασιλιάς.

Ο Μαξιμιλιανός (Γ΄), που ήταν μέγας Μάγιστρος του Τάγματος των Τευτόνων στη Γερμανία (Deutschmeister, επέτρεψε στον Μαξιμιλιανό-Ερνέστο να προσχωρήσει στο Τευτονικό Τάγμα το 1615 και το επόμενο έτος το διόρισε διοικητή του Τάγματος στην επαρχία της Αυστρίας. O Μαξιμιλιανός-Ερνέστος έγινε Βοηθός στο Τάγμα και αποφασίστηκε να διαδεχθεί ως μεγάλος Μάγιστρος τον Μαξιμιλιανό Γ΄. Όμως ο Μαξιμιλιανός-Ερνέστος απεβίωσε απροσδόκητα 32 ετών, άγαμος. Τάφηκε στο αββαείο του Σέκαου.

## Οικογένεια
Είχε ένα μη νόμιμο τέκνο:
* (νόθος) δον Κάρλος της Αυστρίας, απεβ. 1638.

## Πρόγονοι

## Πηγές
* Johann Sporschil, Geschichte des Entstehens, des Wachsthums und der Grösse der österreichischen Monarchie, vol. IV, F. Volckmar, 1844, p. 236.
* Anton Schindling, Walter Ziegler, Die Kaiser der Neuzeit: 1519-1918, C. H. Beck, 1990, p. 118.

## Αναφορές


Κατηγορία:Οίκος των Αψβούργων
Αρίλλας Θεσπρωτίας

*Για συνώνυμους οικισμούς στην Κέρκυρα δείτε τα λήμματα: [[Αρίλλας Καββαδάδων Κέρκυρας]] και [[Αρίλλας Μαγουλάδων Κέρκυρας]]*

Ο **Αρίλλας** είναι χωριό στην περιφερειακή ενότητα Θεσπρωτίας σε υψόμετρο 130 μέτρα.

## Γεωγραφία - Ιστορία
Ο Αρίλλας είναι κτισμένος σε κατάφυτη πλαγιά με θέα προς το Ιόνιο Πέλαγος, σε απόσταση 35 χλμ. Ν. (οδηγικά) από την Ηγουμενίτσα και 19 χλμ. ΒΔ.  από την Πάργα. Νοτιοδυτικά του χωριού, μετά από κατηφορική διαδρομή περίπου 2,5 χλμ. και ανάμεσα σε ελιές  υπάρχει η αμφιθεατρική παραλία του Αρίλλα και το λιμανάκι για βάρκες και εκδρομικά σκάφη που αποτελεί το επίνειο της Πέρδικας. Η παλιά ονομασία του είναι Ως οικισμός αναφέρεται επίσημα το 1919 στο ΦΕΚ 181Α - 14/08/1919 να προσαρτάται στην τότε κοινότητα Αρπίτσης (Πέρδικας). Το 1927 μετονομάστηκε σε Κεφαλάρι για να καταργηθεί το 1940. Επανασυστάθηκε ως Αρίλλας το 1961. Σύμφωνα με το Πρόγραμμα «Καλλικράτης» μαζί με την Πέρδικα, το Καραβοστάσι  και τη Βουνίστρα αποτελούν τη δημοτική κοινότητα Πέρδικα που ανήκει στη δημοτική ενότητα Πέρδικας του δήμου Ηγουμενίτσας και σύμφωνα με την απογραφή 2011 έχει πληθυσμό 69 μόνιμους κατοίκους.
## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μαρία Ελεονώρα του Βρανδεμβούργου

Η **Μαρία Ελεονώρα του Βρανδεμβούργου** (*Maria Eleonora von Brandenburg*, 11 Νοεμβρίου 1599 - 28 Μαρτίου 1655) ήταν η σύζυγος του βασιλιά Γουσταύου Β΄ Αδόλφου της Σουηδίας και η μητέρα της βασίλισσας Χριστίνας της Σουηδίας.

## Βιογραφία
Γεννήθηκε στις 11 Νοεμβρίου 1599 και ήταν το τρίτο παιδί και η δεύτερη κόρη του Ιωάννη Σιγισμούνδου εκλέκτορα του Βρανδεμβούργου και της Άννας των Χοεντσόλερν, κόρης του Αλβέρτου-Φρειδερίκου δούκα της Πρωσίας.

Το 1616 ο νεαρός βασιλιάς Γουσταύος Αδόλφος άρχισε να ψάχνει για μια Προτεστάντισσα νύφη. Τελικώς η νύφη ήταν η Μαρία Ελεονώρα και στις 25 Νοεμβρίου 1620 η Μαρία Ελεονώρα και ο Γουσταύος Αδόλφος παντρεύτηκαν στη Στοκχόλμη και μαζί απέκτησαν 4 παιδιά:
*Θθνησιγενής κόρη (24 Ιουλίου 1621)
*την Χριστίνα (1623-1624), πέθανε σε ηλικία 11 μηνών και 5 ημερών.
*Θθνησιγενής γιος (Μάιος 1625)
*την Χριστίνα (1626-1689), δεν παντρεύτηκε ποτέ.

Η Μαρία Ελεονώρα απεβίωσε στις 28 Μαρτίου 1655 σε ηλικία 55 ετών. Τάφηκε στην Εκκλησία του Ρίνταρχολμεν

## Πρόγονοι


## Τίτλοι
*11 Νοεμβρίου 1599 – 25 Νοεμβρίου 1620: *Η Βασιλική Υψηλότητα* Πριγκίπισσα Μαρία Ελεονόρα του Βρανδεμβούργου
*25 Νοεμβρίου 1620 – 6 Νοεμβρίου 1632: *Η Μεγαλειότητα Της* Η Βασίλισσα
*6 Νοεμβρίου 1632 – 28 Μαρτίου 1655: *Η Μεγαλειότητα Της* Η Χήρα Βασίλισσα της Σουηδίας

## Παραπομπές


## Εξωτερικοί σύνδεσμοι
* Biography of Maria Eleonore of Brandenburg
* ThePeerage entry on Maria Eleonore

|-

Κατηγορία:Οίκος των Χοεντσόλερν
Κατηγορία:Οίκος των Βάσα
Κατηγορία:Βασίλισσες της Σουηδίας
Κατηγορία:Βασιλομήτωρ
Αλέξανδρος Λογοθέτης

Ο **Αλέξανδρος Λογοθέτης** (Αθήνα, 1 Δεκεμβρίου 1970) είναι Έλληνας ηθοποιός.

## Βιογραφικό
Ξεκίνησε τις σπουδές του το 1988 στη Δραματική Σχολή του Εθνικού Θεάτρου και αποφοίτησε το 1991. Εκείνη τη χρονιά έκανε το τηλεοπτικό του ντεμπούτο στη δραματική σειρά «Θυσία». Ακολούθησε ο πρωταγωνιστικός ρόλος στην κοινωνική σειρά «Γυναίκες» όπου έπαιξε μαζί με τη Θέμιδα Μπαζάκα, την Πέμη Ζούνη και τον Κλέωνα Γρηγοριάδη τη σεζόν 1992-1993. Το 1993 έκανε το ντεμπούτο του στον κινηματογράφο παίζοντας στις ταινίες *Έναστρος θόλος, Ραντεβού* και *Ο Αμερικάνος*. Από το 1992 μέχρι το 1994 συμμετείχε σε έξι επεισόδια της αστυνομικής σειράς ''Ανατομία ενός εγκλήματος'' και σε μία ιστορία της σειράς *[[Τμήμα Ηθών (σειρά)|Τμήμα ηθών]]*. Το 1995 έπαιξε στην ταινία *Ο τσαλαπετεινός του Wyoming*, ενώ το 1997 πρωταγωνίστησε στην παραγωγή *Μπίζνες στα Βαλκάνια*, για την οποία βραβεύτηκε με το Κρατικό Βραβείο Ερμηνείας Α' Ανδρικού Ρόλου στο Φεστιβάλ Θεσσαλονίκης.

Το 2003, πήρε το Κρατικό Βραβείο Ερμηνείας Β' Ανδρικού Ρόλου στο ίδιο φεστιβάλ για την ερμηνεία του στην ταινία *Γαμήλια νάρκη*. Μέσα στα επόμενα χρόνια έπαιξε στις ταινίες *[[Η χορωδία του Χαρίτωνα]]*, *Alter Ego, The flight of the swan* και άλλες. Από το 2010 μέχρι το 2011 ερμήνευσε το ρόλο του Νίκου Κυρίτση στη δραματική σειρά εποχής ''Το νησί''. Από το 2019 μέχρι το 2020 πρωταγωνίστησε στην κωμική σειρά ''Σπίτι είναι...'' Το 2020 έπαιξε στη σειρά *42 °C* και το 2021 έκανε μια εμφάνιση στη σειρά *Καρτ ποστάλ.* Την σεζόν 2022 πρωταγωνίστησε στην αγγλική σειρά Magpie Murders (Οι φόνοι της Κίσσας). Την σεζόν 2022-2023 πρωταγωνίστησε στη σειρά *Μια νύχτα του Αυγούστου* και την σεζόν 2023-2024 πρωταγωνιστεί στη σειρά της ΕΡΤ1 *Η Παραλία*.

Έχει αποκτήσει έναν γιο, τον Μάρκο (γενν. 2012) με την ηθοποιό Ευσταθία Τσαπαρέλη.

## Παραπομπές

## Εξωτερικοί σύνδεσμοι
*

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου